Die Gedanken sind frei

«Die Gedanken sind frei» er en sveitsisk/tysk folkesang først og fremst om tankefrihet, men også om det sorgløse fri liv, piker og vinens gleder. Teksten og melodien finner man i Lieder der Brienzer Mädchen, trykt i Bern mellom 1810 og 1820. Den opprinnelige teksten og forfatteren er ukjent, skjønt den mest populære versjonen Aus Neukirch bei Schönau (Nowy Kościół) var skrevet av Hoffmann von Fallersleben i hans visesamling Schlesische Volkslieder mit Melodien fra 1842.

De tre første strofene av sangen ble gjendiktet til norsk av Alf Cranner i 1981,Bekreftet på OTRS:9193655 (begrenset tilgang). og de to siste av Arild Johan Waagbø i 2016.

Bakgrunn
Ideen som det er vist til i tittelen – at tanker er frie – var uttrykt så tidlig som i antikken, som for eksempel hos Cicero: Liberae sunt nostrae cogitationes, («Frie er våre tanker»).Cicero: Liberae sunt (...) nostrae cogitationes, («Frie er våre tanker») Pro Milone, XXIX. 79., 52 BC.

Omtrent samme formulering kjenner man også fra middelalderen når Walther von der Vogelweide (c.1170-1230) skrev: joch sint iedoch gedanke frî («dog fremdeles er tanker frie»).Der keiser als spileman. 

På 1100-tallet skrev (formodentlig) den østerrikske minnesangeren Dietmar von Aist sangen Gedanke die sint ledic vrî («kun tanker er frie»). 

Og rundt 1229 skrev vandremunken Freidank: diu bant mac nieman vinden, diu mîne gedanke binden. («ingen kan tvinne et bånd som kan mine tanker binde»).Bescheidenheit, 38. Von Erkantnisse. Freidank var svært sannsynlig med aon pilegrim på Fredrik IIs korstog til Det hellige land, og døde i et alemannisk cistercienserkloster.

Teksten, slik den så forekom på løpesedler rundt 1780, hadde opprinnelig fire strofer. En femte ble lagt til senere. I dag kan rekkefølgen variere. En tidlig versjon som var formet som en samtale mellom en fange og hans elskede finnes under tittelen Lied des Verfolgten im Thurm. Nach Schweizerliedern («Sangen til de forfulgte i tårnet. Etter sveitsiske sanger»)  i Achim von Arnim and Clemens Brentano sin diktsamling Des Knaben Wunderhorn, Vol. III. 

Gustav Mahler komponerte et nytt arrangement til denne versjonen i hans Lieder aus «Des Knaben Wunderhorn» fra 1898.

Tekst

Die Gedanken sind frei, wer kann sie erraten,
sie fliegen vorbei wie nächtliche Schatten.
Kein Mensch kann sie wissen, kein Jäger erschießen
mit Pulver und Blei: Die Gedanken sind frei!Alf Cranners gjendiktning:
Din tanke er fri, hvem tror du den finner.
Den flykter forbi, slik skygger forsvinner.
Den kan ikke brennes, av fiender kjennes.
Og slik vil det alltid bli: Din tanke er fri!Ich denke was ich will und was mich beglücket,
doch alles in der Still', und wie es sich schicket.
Mein Wunsch und Begehren kann niemand mir wehren,
es bleibet dabei: Die Gedanken sind frei!Jeg tenker hva jeg vil, mitt ønske bestemmer.
I stillhet blir det til, i ukjente drømmer.
Min tanke og lengsel vil bryte hvert stengsel.
Og slik vil det alltid bli: Min tanke er fri!Und sperrt man mich ein im finsteren Kerker,
das alles sind rein vergebliche Werke.
Denn meine Gedanken zerreißen die Schranken
und Mauern entzwei: Die Gedanken sind frei!Og tvinges vi inn bak jernslåtte dører,
da flykter den vind som tankene fører.
Fordi våre tanker kan rive ned skranker.
Og slik vil det alltid bli: Vår tanke er fri!Drum will ich auf immer den Sorgen absagen
und will mich auch nimmer mit Grillen mehr plagen.
Man kann ja im Herzen stets lachen und scherzen
und denken dabei: Die Gedanken sind frei!Arild Johan Waagbøs gjendiktning:
For alltid vil jeg la sorgene fare.
Og aldri skal jeg for tungsinnet svare.
For latter kan lindre alt trist i mitt indre.
Og tenke på samme tid: Min tanke er fri!Ich liebe den Wein, mein Mädchen vor allen,
sie tut mir allein am besten gefallen.
Ich sitz nicht alleine bei einem Glas Weine,
mein Mädchen dabei: Die Gedanken sind frei!Jeg elsker denne vin, men jenta mi mere.
I lag er tida fin, det blir ikke bedre.
Alene og drikke, det gjør jeg jo ikke.
For jenta mi står meg bi: Vår tanke er fri!

Bruk
Tysk bruk
På 1800-tallet var i det tyske språkområde Die Gedanken sind frei en populær sang rettet mot politisk undertrykkelse og sensur, særlig blant de forbudte Burschenschaft-studentforeningene. 

Under etterspillet etter den tyske revolusjonen i 1848 og i det nasjonalsosialistiske Tyskland var sangen forbudt. Den var viktig for den kristent motiverte tyske motstandsgruppen Den hvite rose.Melon, Ruth Bernadette. Journey to the White Rose in Germany. Dog Ear Publishing, 2007. ISBN 1-598-58249-6. s. 122. 
Faren til Sophie Scholl, en av de sentrale ungdommene i gruppen, ble i begynnelsen av august 1942 satt i fengsel på grunn av Hitler-kritiske ytringer - han hadde kalt Hitler i nedsettene hensikt for en «Guds svøpe». Sophie Scholl stilte seg om kvelden ved fengselsmurene og spilte melodien på fløyte, for å oppmuntre sin far Robert.Werner Milstein: Mut zum Widerstand: Sophie Scholl - ein Porträt. Neukirchener Verlag, Neukirchen-Vluyn 2003, ISBN 3-7975-0056-4.Hermann Vinke: Das kurze Leben der Sophie Scholl. Maier, Ravensburg 1980, ISBN 3-473-35222-5, d. 112

I forbindelse med Hitlers 46-årsdag beordret fangevokterne i konsentrasjonsleiren Lichtenburg fangene til å sette opp en forestilling. I den forbindelse siterte Hans Litten Die Gedanken sind frei.

Internasjonal spredning
Pete Seeger spilte inn sangen på sitt album Dangerous Songs!? fra 1966. Den norske låtskriveren Alf Cranner gjendiktet og spilte inn Din tanke er fri i 1985. Deler av diktet var også brukt som grunnlag for en sang på albumet Brazilian Girls av gruppen med samme navn fra 2005.

Die Gedanken sind frei var brukt som kjenningsmelodi og ble sunget av de allierte krigsfangene i TV-filmen The Birdmen fra 1971, som var et fiksjonsdrama om et forsøk på å flykte fra den tyske fangeleiren Oflag IV-C i Colditz slott under andre verdenskrig. Den var også med i den tyske filmen 23, om hackeren Karl Koch.

I boken From Anna av den kanadiske forfatteren Jean Little ble sangen brukt for å representere friheten til som faren til bokens hovedperson Anna søker for hans barn, og på den måten gjør den seg gjeldende i plottet i begynnelsen av boken.

Norske humanetikere
Sammen med Til Ungdommen er Din tanke er fri kanskje blitt den mest brukte sangen i Humanistisk konfirmasjon (konfirmasjon i human-etisk regi, også kalt borgerlig konfimasjon).Even Gran: Har du hørt de ukjente versene i Din tanke er fri? -Piker vin og sang, Fri Tanke,  2016-05-10, lest 2024-09-13 I Netflix-serien Billionaire Island (Milliardærøya) (2024) benyttes den i en minnestund for en avdød, i det som fremstår som en humanetisk seremoni.

Primærkilde: Sangteksten 1842
 Hoffmann von Fallersleben og Ernst Richter: Schlesische Volkslieder mit Melodien, 1842, Leipzig, Breitkopf und Härtel.

Litteratur
Ulrich Otto: Die historisch-politischen Lieder und Karikaturen des Vormärz und der Revolution von 1848/1849. Pahl-Rugenstein, 1982, ISBN 3-7609-5100-7.
Josef Klapper: Die Sprichwörter der Freidankpredigten. Ein Beitrag zur Geschichte des ostmitteldeutschen Sprichworts und seiner lateinischen Quellen = Proverbia Fridanci. Wort und Brauch, Band 16. Marcus, Breslau 1927
Albert Leitzmann: Studien zu Freidanks Bescheidenheit. Sitzungsberichte der Deutschen Akademie der Wissenschaften zu Berlin; Philosophisch-historische Klasse, Jg. 1948, 2. Akademie-Verlag, Berlin 1950
Leslie Seifert: Wortfeldtheorie und Strukturalismus. Studien zum Sprachgebrauch Freidanks. Studien zur Poetik und Geschichte der Literatur, Band 4. Kohlhammer, Stuttgart [u.a.] 1968
Günter Eifler: Die ethischen Anschauungen in Freidanks „Bescheidenheit“. Hermaea, Germanistische Forschungen, Neue Folge, Band 25. Niemeyer, Tübingen 1969
Berndt Jäger: Untersuchungen zu Ueberlieferung und Rezeption Freidanks im Spaetmittelalter. "Durch reimen gute lere geben". Göppinger Arbeiten zur Germanistik, Band 238. Kuemmerle, Göppingen 1978
Ines Heiser: Autorität Freidank. Studien zur Rezeption eines Spruchdichters im späten Mittelalter und in der frühen Neuzeit. Niemeyer, Tübingen 2006

Referanser og fotnoter

 Eksterne lenker 
 Tyske varianter av teksten med oversettelser til engelsk
 korversjon på YouTube
 opptak av Alf Cranners versjon på YouTube

Kategori:Sveitsiske sanger
Kategori:Tyske sanger
Kategori:Politiske sanger